pythainlp/thai-wiki-dataset-v4 huggingface dataset:
พระพรหมวชิรมงคล (ลือชัย คุณวุฑฺโฒ)

พระพรหมวชิรมงคล นามเดิม ลือชัย ไสยวรรณโณ ฉายา คุณวุฑฺโฒ เป็นเจ้าอาวาสวัดราชาธิวาสราชวรวิหาร
ประวัติ.
พระพรหมวชิรมงคล นามเดิม ลือชัย นามสกุล ไสยวรรณโณ ฉายา คุณวุฑฺโฒ เป็นบุตรของนายหวาน กับนางยก ไสยวรรณโณ เกิดเมื่อวันอังคารที่ 7 กรกฎาคม พุทธศักราช 2473 ที่อำเภอสิงหนคร จังหวัดสงขลา บรรพชาอุปสมบทเมื่อวันที่ 5 กรกฎาคม พุทธศักราช 2493 วัดห้วยพุด อำเภอสิงหนคร จังหวัดสงขลา โดยมีพระครูโสภณศีลาจารย์ (แดง โสภณเถร) วัดภูตบรรพต อำเภอสิงหนคร จังหวัดสงขลา เป็นพระอุปัชฌาย์ พระครูจันทวิมล (คิ่น จนฺทคุตฺโต) วัดห้วยพุด อำเภอสิงหนคร จังหวัดสงขลา เป็นพระกรรมวาจาจารย์
สตอรีส (อัลบั้มอะวีชี)

สตอรีส  เป็นสตูดิโออัลบั้มที่ 2 ของดีเจชาวสวืสซ์ อะวีชี ออกจำหน่ายในวันที่ 2 ตุลาคม ค.ศ. 2015 ค่าย PRMD, ลาวาเรเคิดส์ และค่ายของโซนี่ มิวสิค อีพิกเรเคิดส์ ผลิตโดย อะวีชี และโปรดิวเซอร์เพิ่มเติม ซาเลม อัล ฟากิร์, อเล็กซ์ อีเบิร์ต, คาร์ล ฟอล์ก, คริสโตฟเฟอร์ ฟอเกิลมาร์ค, มาร์ติน แกร์ริกซ์, ดานี เลนเนวาลด์, แอช โพร์โนวริ, อัลบิน เนดเลอร์, และวินเซ็นต์ พอนเทอร์
สี่ซิงเกิลที่ออกจำหน่ายจากอัลบั้ม ได้แก่ "Waiting for Love", "Pure Grinding", "For a Better Day", และ"Broken Arrows" และมีซิงเกิลโปรโมตเพิ่มเติม 2 เพลง คือ "Ten More Days", และ "Gonna Love Ya" ในสัปดาห์แรกเดือนพฤศจิกายนของการจำหน่าย อัลบั้มได้ทำยอดขายถึง 1 ล้านชุดทั่วโลก และเป็นอัลบั้มที่มีการสตรีมมิงมากที่สุดอันดับ 4 แห่งปีทั่วโลกบนสปอทิฟาย
ฟุตบอลทีมชาติเซอร์เบียและมอนเตเนโกร

ฟุตบอลทีมชาติเซอร์เบียและมอนเตเนโกร  เป็นอดีตทีมฟุตบอลตัวแทนของเซอร์เบียและมอนเตเนโกร ต่อมาในปี ค.ศ. 2006 ประเทศนี้ได้แยกออกเป็นประเทศเซอร์เบียและประเทศมอนเตเนโกร ทีมชาติจึงได้ถูกแบ่งออกเป็นทีมชาติเซอร์เบียและทีมชาติมอนเตเนโกร
ปัจจุบันทีมชาติเซอร์เบียถือเป็นผู้สืบทอดทีมชาติเซอร์เบียและมอนเตเนโกรแต่เพียงผู้เดียว ภายใต้การรับรองของฟีฟ่าและยูฟ่า
ระเบียบการคุ้มครองข้อมูลทั่วไป

ระเบียบการคุ้มครองข้อมูลทั่วไป  (EU) 2016/679 เป็นระเบียบในกฎหมายสหภาพยุโรปว่าด้วยการคุ้มครองข้อมูลและภาวะเฉพาะส่วนตัวแก่ปัจเจกบุคคลทุกคนในสหภาพยุโรป (EU) และเขตเศรษฐกิจยุโรป (EEA) นอกจากนี้ ยังครอบคลุมการส่งออกซึ่งข้อมูลส่วนบุคคลนอก EU และ EEA; GDPR มุ่งให้การควบคุมข้อมูลส่วนบุคคลของตนแก่พลเมืองและผู้อยู่อาศัยเป็นหลัก และเพื่อทำให้สิ่งแวดล้อมการวางระเบียบง่ายขึ้นสำหรับธุรกิจข้ามชาติโดยการสร้างเอกภาพแก่ระเบียบภายใน EU
ระเบียบดังกล่าวใช้แทนคำสั่งคุ้มครองข้อมูล (Data Protection Directive) 95/46/EC มีบทบัญญัติและข้อบังคับเกี่ยวกับการประมวลผลสารสนเทศที่สามารถระบุรูปพรรณบุคคลได้ซึ่งข้อมูลที่อยู่ในบังคับในสหภาพยุโรป และมีผลใช้บังคับต่อวิสาหกิจทั้งปวงซึ่งกำลังประกอบธุรกิจในเขตเศรษฐกิจยุโรปไม่ว่าที่ใด กระบวนการธุรกิจซึ่งจัดการกับข้อมูลส่วนบุคคลจะต้องสร้างขึ้นโดยเจตนาและโดยปริยายคุ้มครองข้อมูล หมายความว่า ต้องจัดเก็บข้อมูลส่วนบุคคลโดยใช้นามแฝงหรือนิรนามโดยสิ้นเชิง และใช้การตั้งค่าภาวะเฉพาะส่วนตัวสูงสุดเท่าที่เป็นไปได้โดยปริยาย เพื่อให้ข้อมูลไม่มีการเปิดเผยต่อสาธารณะหากปราศจากความยินยอมอย่างชัดแจ้ง และไม่สามารถใช้เพื่อระบุบุคคลได้โดยปราศจากสารสนเทศเพิ่มเติมที่เก็บแยกกัน ห้ามประมวลผลข้อมูลส่วนบุคคลยกเว้นกระทำภายใต้กฎหมายที่ระบุตามระเบียบฯ นี้ หรือหากผู้ควบคุมหรือผู้ประมวลผลข้อมูลได้รับความยินยอมแบบเลือกภายหลังอย่างชัดแจ้งจากเจ้าของข้อมูล เจ้าของข้อมูลมีสิทธิเพิกถอนการอนุญาตนี้เมื่อใดก็ได้
ผู้ประมวลผลข้อมูลส่วนบุคคลต้องเปิดเผยการเก็บข้อมูลใด ๆ อย่างชัดเจน ประกาศเหตุผลและความมุ่งหมายอันชอบด้วยกฎหมายสำหรับการประมวลผลข้อมูล ว่าจะเก็บข้อมูลนานเท่าใด และมีการแบ่งข้อมูลนั้นกับบุคคลภายนอกหรือนอก EU หรือไม่ ผู้ใช้มีสิทธิขอสำเนาพกพาได้ของข้อมูลที่ผู้ประมวลผลข้อมูลเก็บรวบรวมในรูปแบบร่วม และมีสิทธิลบข้อมูลของตนภายใต้พฤติการณ์บางอย่าง กำหนดให้ทางการสาธารณะและธุรกิจซึ่งมีกิจกรรมกับการประมวลผลข้อมูลส่วนบุคคลเป็นประจำหรือเป็นระบบเป็นหลักว่าจ้างเจ้าพนักงานคุ้มครองข้อมูลซึ่งรับผิดชอบต่อการจัดการให้เป็นไปตาม GDPR ธุรกิจต้องรายงานการละเมิดข้อมูลใด ๆ ภายใน 72 ชั่วโมงหากมีผลเสียต่อภาวะเฉพาะบุคคลของผู้ใช้
มีการลงมติรับระเบียบฯ ในวันที่ 14 เมษายน 2559 และหลังระยะเปลี่ยนผ่านสองปี จะมีผลใช้บังคับในวันที่ 25 พฤษภาคม 2561 เนื่องจาก GDPR เป็นระเบียบ มิใช่คำสั่ง จึงไม่จำเป็นต้องกำหนดให้รัฐบาลของประเทศต่าง ๆ ผ่านกฎหมายให้อำนาจและมีผลผูกมัดและใช้ได้โดยตรง
นาบุนตูรัน

นาบุนตูรัน เป็นเทศบาลระดับที่หนึ่งและเป็นเมืองศูนย์กลางของจังหวัดดาเบาเดโอโร มีประชากร 82,234 คนในปี ค.ศ. 2015 เมืองแห่งนี้เป็นที่ตั้งของบ่อน้ำพุร้อนมาอีนิต
มาตี (จังหวัดซีลางังดาเบา)

มาตี เป็นนครระดับที่ 5 และเป็นเมืองศูนย์กลางของจังหวัดซีลางังดาเบา ประเทศฟิลิปปินส์ มีประชากร 141,141 คนในปี ค.ศ. 2015 เมืองตั้งอยู่ทางตะวันออกเฉียงใต้ของเกาะมินดาเนา แบ่งการปกครองออกเป็น 26 บารังไกย์
มาตีเป็นเมืองที่มีประชากรมากเป็นอันดับที่ห้าของเขตดาเบา รองจากดาเบาซิตี, ตากุม, ปานาโบ และดีโกส โดยประชากรส่วนใหญ่ในตัวเมืองอพยพมาจากเกาะวิซายัส
นูนู อึชปีรีตู ซังตู

นูนู อึชปีรีตู ซังตู (เกิดวันที่ 25 มกราคม ค.ศ. 1974) หรือ นูนู เป็นอดีตนักฟุตบอลชาวโปรตุเกส เขาเคยเล่นให้กับสโมสรสเปนถึงสามสโมสรในช่วงเวลา 5 ปี และสโมสรสุดท้ายที่เขาได้ลงเล่นคือ โปร์ตูในประเทศบ้านเกิดของเขา ปัจจุบันเป็นผู้จัดการทีมนอตทิงแฮมฟอเรสต์ในพรีเมียร์ลีก
นูนูเคยติดทีมชาติโปรตุเกสในการแข่งขันฟุตบอลชิงแชมป์แห่งชาติยุโรป 2008 แต่เขาก็ไม่ได้ลงเล่น เขาทำหน้าที่เป็นผู้จัดการทีมตั้งแต่ปี ค.ศ. 2012 ช่วยพาทีมรีอูอาวือไปถึงนัดชิงชนะเลิศฟุตบอลถ้วยสองรายการในปี ค.ศ. 2014 ก่อนที่จะย้ายมาคุมบาเลนเซีย และในปี ค.ศ. 2018 เขาพาทีมวุลเวอร์แฮมป์ตันเลื่อนชั้นกลับสู่พรีเมียร์ลีกในรอบ 6 ปีได้สำเร็จ
ช็อง ฮวี-อิน

ช็อง ฮวี-อิน (อักษรโรมัน: Jung Whee-in; เกิด 17 เมษายน ค.ศ.1995) เป็นนักร้องชาวเกาหลีใต้ และเป็นสมาชิกวงดนตรีหญิงมามามู ในตำแหน่งนักร้องนำ และนักเต้นนำ ภายใต้สังกัดเรนโบว์บริดจ์เวิลด์ ในเดือนเมษายน ค.ศ.2018 ฮวีอินได้เปิดตัวในฐานะศิลปินด้วยดิจิทัลซิงเกิล "Easy"
ประวัติ.
ฮวีอินเกิดที่ช็อนจู ในจังหวัดช็อลลาเหนือ ประเทศเกาหลีใต้ เธอเรียนจบจากโรงเรียนศิลปะมัธยมปลายว็อนกวัง
เดปอร์ติโบซาปริซา

เดปอร์ติโบซาปริซา  เป็นสโมสรฟุตบอลในประเทศคอสตาริกา ตั้งอยู่ที่ซานฮวนเดติบัสในซานโฮเซ สนามเหย้าของสโมสรมีชื่อว่าสนามกีฬาริการ์โด ซาปริซา เอย์มา สีประจำสโมสรคือสีม่วงและขาว ก่อตั้งในปี ค.ศ. 1935 และได้แข่งขันในลีกสูงสุดของคอสตาริกานับตั้งแต่ปี ค.ศ. 1949 เป็นต้นมา ชื่อของสโมสรมาจากผู้ก่อตั้งที่ชื่อว่าริการ์โด ซาปริซา ฉายาของสโมสรคือ "สัตว์ประหลาดสีม่วง" โดยฉายานี้เกิดขึ้นในปี ค.ศ. 1987 จากหนังสือพิมพ์ "ดิอาริโอเอ็กซ์ตรา" ที่เห็นกองเชียร์ของสโมสรแต่งตัวชุดสีม่วงในการแข่งขันดาร์บี
ซาปริซาคว้าแชมป์ลิกา เอเฟเปเด ทั้งหมด 34 สมัย โดยเคยทำได้ 6 สมัยติดต่อกันในช่วงคริสต์ทศวรรษ 1970 เป็นหนึ่งในสโมสรที่ประสบความสำเร็จสูงสุดในคอนคาคาฟ พวกเขาชนะเลิศคอนคาแคฟแชมเปียนส์ลีกทั้งหมด 3 สมัยในปี ค.ศ. 1993, 1995 และ 2005 และยังชนะเลิศเซ็นทรัลอเมริกันคราวน์ในปี ค.ศ. 1972, 1973, 1978, 1998 และ 2003
ระหว่างวันที่ 1 กันยายน ค.ศ. 2007 — 31 สิงหาคม ค.ศ. 2008 สโมสรถูกจัดอันดับที่ 106 ของสโมสรที่ดีที่สุดในโลก โดยสหพันธ์ประวัติศาสตร์และสถิติฟุตบอลระหว่างประเทศของฟีฟ่า และได้รับคัดเลือกให้เป็นสโมสรคอนคาคาฟแห่งคริสต์ศตวรรษที่ 20
ช่วงเวลาที่น่าจดจำของสโมสรเกิดขึ้นในปี ค.ศ. 2005 เมื่อซาปริซาเป็นสโมสรลำดับที่สองในคอนคาคาฟ ที่จบอันดับที่สามในฟุตบอลชิงแชมป์สโมสรโลก สโมสรที่เคยทำได้ก่อนหน้านั้นคือเนกักซา ซึ่งเคยทำได้ในปี ค.ศ. 2000
1952-53, 1953–54, 1957–58, 1962–63, 1964–65, 1965–66, 1967–68, 1968–69, 1969–70, 1972–73, 1973–74, 1974–75, 1975–76, 1976–77, 1977–78, 1982–83, 1988–89, 1989–90, 1993–94, 1994–95, 1997–98, 1998–99, 2003–04, 2005–06, 2006–07, 2007 อินบิเออร์โน, 2008 เบราโน, 2008 อินบิเออร์โน, 2010 เบราโน, 2014 เบราโน, 2014 อินบิเออร์โน, 2015 อินบิเออร์โน, 2016 อินบิเออร์โน, 2018 เบราโน
1997-98 คลอซูรา, 1998–99 อเปอร์ตูรา, 1998–99 คลอซูรา, 2003–04 อเปอร์ตูรา, 2005–06 อเปอร์ตูรา, 2005–06 คลอซูรา, 2006–07 อเปอร์ตูรา, 2006–07 คลอซูรา
 1950, 1960, 1963, 1963, 1970, 1972, 1976, 2013
ชนะเลิศ (3): 1993, 1995, 2005
รองชนะเลิศ (4): 1970, 1973, 2004, 2008
ชนะเลิศ (5): 1972, 1973, 1978, 1998, 2003
รองชนะเลิศ (7): 1971, 1974, 1996, 1997, 2001, 2004, 2007
รองชนะเลิศ (2): 1993, 1995
ชนะเลิศ (1): 1970
ชนะเลิศ (1): 1985
อันดับที่สาม (1): 2005
การประชุมสุดยอดเกาหลีเหนือ–สหรัฐ พ.ศ. 2561

การประชุมสุดยอดระหว่างประเทศเกาหลีเหนือ-สหรัฐ พ.ศ. 2561 เป็นการประชุมกันระหว่างผู้นำของประเทศเกาหลีเหนือและสหรัฐ โดยจัดขึ้นเมื่อวันที่ 12 มิถุนายน พ.ศ. 2561 ที่โรงแรมคาเปลลา เกาะเซนโตซา ประเทศสิงคโปร์
ทำเนียบขาวได้ยืนยันว่ามีการหารือและตกลงกันระหว่างประธานาธิบดี ดอนัลด์ ทรัมป์ และประธาน คิม จ็อง-อึน เมื่อวันที่ 8 มีนาคม พ.ศ. 2561 เมื่อได้มีการประชุมสุดยอดในครั้งนี้จะถือว่าเป็นครั้งแรกของผู้นำสหรัฐ และประเทศเกาหลีเหนือได้พบกันครั้งแรกหลังจากการเกิดสงครามเกาหลี เลขาธิการด้านข่าวกรองของทำเนียบขาว ซาราห์ ฮักกะบี แซนเดอร์ ได้กล่าวว่า "ทั้งนี้มาตราการการคว่ำบาตรและการกดดันยังคงต้องดำเนินอยู่" คิม จ็อง-อึน ได้กล่าวว่ามีการเตรียมตัวกับการประชุมสุดยอดครั้งนี้ในการกล่าวสุนทรพจน์ที่พรรคแรงงานเกาหลีเมื่อวันที่ 9 เมษายน
เมื่อวันที่ 15 พฤษภาคม พ.ศ. 2561 ทางการของเกาหลีเหนือได้ขอตัดการเจรจากับเกาหลีใต้ และได้ขู่ว่าจะไม่เข้าร่วมการประชุมสุดยอดระหว่างประเทศเกาหลีเหนือและสหรัฐ เนื่องจากเหตุผลที่เกาหลีใต้ร่วมฝึกทางการทหารกับสหรัฐ วันที่ 24 พฤษภาคม พ.ศ. 2561 ทางสหรัฐได้ประกาศว่าจะขอถอนตัวออกจากการประชุมสุดยอด อย่างไรก็ตาม ในวันรุ่งขึ้นดอนัลด์ ทรัมป์ได้กล่าวว่าจะขอเข้าร่วมประชุมสุดยอดที่จะจัดขึ้นที่ประเทศสิงคโปร์ ในวันที่ 12 มิถุนายน หรืออาจจะเปลี่ยนใจหากเกาหลีเหนือนั้นมีท่าทีที่ไม่เป็นมิตร
เทือกเขาทรานส์แอนตาร์กติก

เทือกเขาทรานส์แอนตาร์กติก  เป็นเทือกเขาหินตะกอนในทวีปแอนตาร์กติกซึ่งทอดตัวยาวตั้งแต่แหลมอาแดร์ทางเหนือของวิกตอเรียแลนด์ไปจนถึงโคตส์แลนด์ การวางตัวของเทือกเขาได้แบ่งทวีปแอนตาร์กติกเป็น 2 ฝั่งคือฝั่งตะวันออกและฝั่งตะวันตก เทือกเขานี้ยังรวมกลุ่มภูเขาและเทือกเล็ก ๆ ที่แยกตัวห่างจากกันจำนวนหนึ่ง
พ.ศ. 2384 เซอร์เจมส์ คลาร์ก รอสส์เป็นคนแรกที่พบเทือกเขานี้ เพื่อเป็นเกียรติแก่เขาจึงนำชื่อท้ายของเขาไปตั้งชื่อให้กับหิ้งน้ำแข็งรอสส์ นักสำรวจแห่งชาติอังกฤษได้ข้ามผ่านเทือกเขานี้เป็นครั้งแรกระหว่างการสำรวจแอนตาร์กติก พ.ศ. 2444-2447
ภูมิศาสตร์.
เทือกเขานี้ทอดตัวจากด้านหนึ่งไปอีกด้านหนึ่งของทวีปคือระหว่างทะเลรอสส์กับทะเลเวิดเดิลจึงตั้งชื่อเทือกเขานี้ตามลักษณะการทอดตัวของมัน ความยาวของเทือกเขานี้คือประมาณ 3,500 กม. ทำให้มันเป็นหนึ่งในเทือกเขาที่ยาวที่สุดในโลก แอนตาร์กแทนดีสที่ทอดตัวตั้งแต่เทือกเขาไวท์มอร์และเทือกเขาเอลส์เวิร์ทจนถึงคาบสมุทรแอนตาร์กติกมีความยาวพอ ๆ กับความยาวทรานส์แอนตาร์กติกช่วงแหลมอาแดร์ถึงเทือกเขาควีนม็อด เทือกเขาทรานส์แอนตาร์กติกมีคว้ามกว้าง 100-300 กม. ทำให้กลายเป็นเส้นแบ่งระหว่างแอนตาร์กติกาตะวันออกกับแอนตาร์กติกาตะวันตก พืดน้ำแข็งแอนตาร์กติกตะวันออกมีอาณาเขตตั้งแต่เทือกเขานี้และฝั่งตะวันออกทั้งหมด ส่วนฝั่งตะวันตกเทือกเขานี้ติดกับทะเลรอสส์ในวิกตอเรียแลนด์ตั้งแต่แหลมอาแดร์ถึงอ่าวแม็คเมอร์โด หิ้งน้ำแข็งรอสส์ในอ่าวแม็คเมอร์โดถึงธารน้ำแข็งสกอตและพื้นที่พืดน้ำแข็งแอนตาร์กติกตะวันตกทั้งหมด
ยอดเขาและหุบเขาแห้งแล้งบางแห่งของทรานส์แอนตาร์กติกนั้นเป็นสถานที่เพียงไม่กี่แห่งในทวีปแอนตาร์กติกาที่ไม่ได้ปกคลุมด้วยน้ำแข็ง คือพื้นที่สูงกว่าระดับน้ำทะเล 4,500 เมตรและหุบเขาแห้งแล้งแม็คเมอร์โดใกล้กับอ่าวแม็คเมอร์โดเป็นแห่ลงแสดงปรากฏการณ์พิเศษในแอนตาร์กติกาเพราะเป็นภูมิประเทศที่ไม่มีหิมะและน้ำแข็งเกาะตามพื้นเนื่องจากที่นี้เป็นบริเวณที่มีหยาดน้ำฟ้าน้อยมาก ๆ ยอดเขาที่สูงที่สุดของทรานส์แอนตาร์กติกคือภูเขาเคิร์กแพทริคในเทือกเขาควีนอเล็กซานดร้ามีความสูง 4,528 เมตร ยอดเขาไม่ได้ปกคลุมด้วยน้ำแข็งแต่จะมีน้ำแข็งรอบ ๆ เรียกว่านานาทาร์ค
ชีววิทยา.
เพนกวิน แมวน้ำและนกทะเลอาศัยอยู่ตามแนวชายฝั่งทะเลรอสส์ในเขตวิกตอเรียแลนด์ แต่ในทรานส์แอนตาร์กติกนั้นมีแต่แบคทีเรีย ไลเคน สาหร่ายและเห็ดรา ครั้งหนึ่งแอนตาร์กติกาเคยมีป่าปกคลุมซึ่งเป็นจำพวกสนวอลลีเมียและพืชในสกุลโนโทฟากัสแต่จากการที่อากาศค่อย ๆ เย็นขึ้นซึ่งเป็นผลจากการแยกตัวออกจากมหาทวีปกอนด์วานาทำให้ป่าเหล่านี้ค่อย ๆ หายไปเชื่อกันว่าต้นไม้ต้นสุดท้ายของแอนตาร์กติกาอยู่ที่เทือกเขานี้
อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น

อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น 
ประวัติ.
อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น เกิดเมื่อวันที่ 9 สิงหาคม ค.ศ. 1914 ณ เมย์เฟียร์ เป็นพระโอรสเพียงพระองค์เดียว เจ้าชายอาร์เธอร์แห่งคอนน็อต และเจ้าหญิงอเล็กซานดรา ดัชเชสแห่งไฟฟ์ เขาเป็นพระนัดดาใน เจ้าหญิงลูอีส พระราชกุมารี และเป็นพระราชปนัดดาใน สมเด็จพระราชินีนาถวิกตอเรียและสมเด็จพระเจ้าเอ็ดเวิร์ดที่ 7 แห่งสหราชอาณาจักร เนื่องจากพระบิดาเป็นพระราชนัดดาและพระมารดาเป็นพระราชปนัดดาในสมเด็จพระราชินีนาถวิกตอเรีย เขาได้รับการบัพติศมาโดยมีพระบิดามารดาทูลหัวคือ พระเจ้าจอร์จที่ 5 แห่งสหราชอาณาจักร (พระราชปิตุลา) พระเจ้าอัลฟอนโซที่ 13 แห่งสเปน สมเด็จพระราชินีอเล็กซานดรา (พระราชปัยยิกา) เจ้าชายอาร์เธอร์ ดยุกแห่งคอนน็อตและสแตรธเอิร์น (พระอัยกา) เจ้าหญิงลูอีส ดัชเชสแห่งอาร์กายล์ เจ้าหญิงแมรี พระราชกุมารีและเคาน์เตสแห่งแฮร์วูด (พระญาติ)
อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น เสียชีวิตเมื่อวันที่ 26 เมษายน ค.ศ. 1943 ณ ออตตาวา แคนาดา โดยสืบเนื่องมาจากการดื่มสุราจนหัวใจวายเฉียบพลันขณะมีอายุเพียง 28 ปี ซึ่งศพของเขาถูกฝังที่ สก็อตแลนด์
เมื่อปี พ.ศ. 2485 เขาได้กลายเป็น ดยุกที่ 2 แห่งคอนน็อตและสแตรธเอิร์น และเอิร์ลแห่งซัสเซกส์จาก เจ้าชายอาร์เธอร์ ดยุกแห่งคอนน็อตและสแตรธเอิร์น พระอัยกา (ปู่) ของเขาสิ้นพระชนม์ลง
เจมส์ คาร์เนกี ดยุกที่ 3 แห่งไฟฟ์

เจมส์ คาร์เนกี ดยุกที่ 3 แห่งไฟฟ์ 
ประวัติ.
เจมส์ คาร์เนกี ดยุกที่ 3 แห่งไฟฟ์ เกิดเมื่อวันที่ 23 กันยายน ค.ศ. 1929 ณ กรุงลอนดอน เป็นพระโอรสเพียงพระองค์เดียวใน ชาลส์ คาร์เนกี เอิร์ลที่ 11 แห่งโซเทร็ค และ เจ้าหญิงม็อด เคาน์เตสแห่งโซเทร็ค เขาเป็นพระนัดดาใน เจ้าหญิงลูอีส พระราชกุมารี และเป็นพระราชปนัดดาใน พระเจ้าเอ็ดเวิร์ดที่ 7 แห่งสหราชอาณาจักร ในฐานะที่เขาเป็นพระโอรสที่เกิดแก่พระธิดา เขาจึงไม่มีสิทธิ์ในพระอิสริยยศเจ้าในพระราชวงศ์อังกฤษเพียงแต่ถูกจัดให้เป็นพระบรมวงศานุวงศ์เท่านั้น เช่นเดียวกับ อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น ญาติของเขา ทั้งนี้เขายังมีศักดิ์เป็นพระญาติวงศ์ใน สมเด็จพระราชินีนาถเอลิซาเบธที่ 2 แห่งสหราชอาณาจักร เจ้าหญิงมาร์กาเรต เคาน์เตสแห่งสโนว์ดอน และ สมเด็จพระราชาธิบดีฮารัลด์ที่ 5 แห่งนอร์เวย์ ผ่านทางพระมารดา
สมรส.
เขาแต่งงานและหย่ากับ เลดีแคโรไลน์ เวอร์สลีย์ มีธิดาและบุตรดังนี้
บรรดาศักดิ์.
นอกจากเขาจะมีบรรดาศักดิ์เป็น ดยุกที่ 3 แห่งไฟฟ์ ซึ่งเป็นพระประสงค์ส่วนพระองค์ใน เจ้าหญิงอเล็กซานดรา ดัชเชสที่ 2 แห่งไฟฟ์ (พระมาตุจฉา) ที่ประทานให้แก่เขาแล้วนั้น ยังมีบรรดาศักดิ์อื่นๆดังนี้
ฟุตบอลทีมชาติเนเธอร์แลนด์แอนทิลลีส

ฟุตบอลทีมชาติเนเธอร์แลนด์แอนทิลลีส  เป็นอดีตทีมฟุตบอลตัวแทนของเนเธอร์แลนด์แอนทิลลีส ประกอบด้วยกูราเซากับโบแนเรอ อารูบาแยกตัวออกใน ค.ศ. 1986 และมีทีมของตนเอง
ประวัติ.
ฟุตบอลทีมนี้เล่นการแข่งขันระดับนานาชาติครั้งแรกใน ค.ศ. 1934 (ปะทะซูรินาม ซึ่งในเวลานั้นเป็นส่วนหนึ่งของราชอาณาจักรเนเธอร์แลนด์เช่นกัน) ภายใต้ชื่อ กูราเซา และยังคงใช้ชื่อนั้นจนกระทั่งฟุตบอลรอบคัดเลือกชิงแชมป์โลกใน ค.ศ. 1958 ถึงแม้ว่าจะมีการเปลี่ยนชื่อจาก "ดินแดนกูราเซา" ไปเป็น "เนเธอร์แลนด์แอนทิลลีส" ใน ค.ศ. 1948 ก็ตาม
การยุบประเทศ.
เนเธอร์แลนด์แอนทิลลีสยุบประเทศในวันที่ 10 ตุลาคม ค.ศ. 2010 และ 5 เกาะในนั้นมีสถานะใหม่ในราชอาณาจักรเนเธอร์แลนด์ ก่อให้เกิด 2 ประเทศใหม่ (กูราเซาและซินต์มาร์เติน) กับ 3 "เทศบาลพิเศษ"ใหม่ของเนเธอร์แลนด์ ("โบแนเรอ, ซาบา และซินต์เอิสตาซียึส")
ในช่วงที่มีการยุบประเทศ ทีมนี้กำลังจะแข่งขันรอบคัดเลือกในการชิงแชมป์แคริบเบียน 2010 และท้ายที่สุดจึงแข่งขันภายใต้ชื่อเก่า ฟุตบอลทีมชาติซินต์มาร์เตินกับฟุตบอลทีมชาติโบแนเรอเป้นสมาชิก CONCACAF แต่ไม่ได้เป็นสมาชิก FIFA ส่วนฟุตบอลทีมชาติกูราเซาถือเป็นผู้สืบทอดทีมชาติเนเธอร์แลนด์แอนทิลลีสในฐานะสมาชิก FIFA
ผู้จัดการชั่วคราวอยู่ใน"ตัวเอียง"
ประวัติผู้ฝึกสอน.
<templatestyles src="Div col/styles.css"/>
<br>
ภุชพงศ์ นามสีฐาน

ภุชพงศ์ นามสีฐาน (ชื่อเล่น เบนซ์ : เกิด 23 กุมภาพันธ์ พ.ศ. 2542) เป็นนักฟุตบอลชาวไทย ตำแหน่งกองกลาง ปัจจุบันเล่นให้กับ ศรีสะเกษ ยูไนเต็ด ในไทยลีก 2 เคยถูกเรียกตัวติดทีมชาติไทย รุ่นอายุไม่เกิน 19 ปี
โดยภุชพงศ์ เริ่มต้นจากการลงเล่นในระดับลีกภูมิภาค ดิวิชัน 2 ให้กับมหาสารคาม เอฟซี ในฤดูกาล 2559 และได้รับความสนใจจากการแข่งขันฟุตบอลนักเรียนให้กับโรงเรียนสารวิทยา เมื่อคว้าแชมป์ฟุตบอลกรมพลศึกษา รุ่นอายุไม่เกิน 18 ปี ประเภท ข. และเข้าถึงรอบรองชนะเลิศฟุตบอลแชมป์กีฬา 7 สี แชมเปี้ยนคัพ ปี 2017
ประวัติ.
ภุชพงศ์ เกิดเมื่อวันที่ 23 กุมภาพันธ์ พ.ศ. 2542 ที่อำเภอโกสุมพิสัย จังหวัดมหาสารคาม เข้ารับการศึกษาในชั้นประถมที่โรงเรียนบ้านสว่างยางท่าแจ้ง โดยในช่วงวัยเด็กได้ให้ความสนใจกับการชกมวยไทย และเข้าฝึกชกมวยไทยกับค่ายมวย ป.ปลัดแก้ว จนได้ขึ้นชกมวยไทยรุ่นเล็กโดยใช้ชื่อว่า "เพชรเอก ป.ปลัดแก้ว" จากนั้นได้หันมาเล่นฟุตบอลโดยไปฝึกฟุตบอลที่ศูนย์ฝึกในตัวเมืองจนพัฒนาฝีเท้าขึ้นและได้เรียนต่อชั้นมัธยมที่โรงเรียนมหาวิชานุกูล และยังคงฝึกซ้อมฟุตบอลอย่างต่อเนื่องจนได้เข้าร่วมสโมสรมหาสารคาม เอฟซี ภายใต้การคุมทีมของมนัสชัย ภูไพสิทธิ์ และได้ลงเล่นลีกภูมิภาค ดิวิชัน 2 ในขณะมีอายุเพียง 17 ปี
ต่อมาภุชพงศ์ ได้ย้ายมาเรียนต่อชั้น ม.6 ที่โรงเรียนสารวิทยา และเล่นฟุตบอลระดับเยาวชนให้กับบางกอกกล๊าส โดยลงแข่งขันให้กับบางกอกกล๊าสในรายการ ฟุตบอลเยาวชนชิงชนะเลิศแห่งประเทศไทย หรือ โค้กคัพ ครั้งที่ 20
เอ็ปคอต

เอ็ปคอต  ชื่อเดิม เอ็ปคอตเซ็นเตอร์  เป็นสวนสนุกที่วอลต์ดิสนีย์เวิลด์รีสอร์ต ในอ่าวทะเลสาบรัฐฟลอริดา เป็นกิจการส่วนหนึ่งของบริษัทเดอะวอลต์ดิสนีย์ผ่านบริษัทย่อยคือดิสนีย์เอ็กซ์พีเรียนส์ ได้แนวคิดจากชุมชนต้นแบบในอนาคต ที่พัฒนาขึ้นโดยวอลต์ ดิสนีย์ เปิดให้บริการเมื่อ 1 ตุลาคม ค.ศ. 1982 เป็นสวนสนุกที่เปิดแห่งที่สองหลังจากแมจิกคิงดอม ซึ่งมีขนาดพื้นที่สองเท่าของแมจิกคิงดอม
ในปี ค.ศ. 2015 สวนสนุกมีคนเข้าชมมากเป็นอันดับ 3 ของทวีปอเมริกาเหนือและเป็นอันดับ 6 ของโลก สเปซชิพเอิร์ธ ถือเป็นสถานที่และสัญลักษณ์สำคัญของเอ็ปคอต มีโครงสร้างลักษณะที่เป็นโดมทรงกลม เอ็ปคอตมีเคยเป็นที่รู้จักกันในชื่อ เอ็ปคอตเซ็นเตอร์ จนถึงปี ค.ศ. 1994 ได้เปลี่ยนชื่อเป็น เอ็ปคอต 94 ปีถัดมาเปลี่ยนเป็น เอ็ปคอต 95 ปัจจุบันเป็นที่รู้จักกันทั่วไปในชื่อ เอ็ปคอต
แผนผังสวนสนุกและเครื่องเล่น.
เอ็ปคอตแบ่งออกเป็นสี่พื้นที่ตามธีมหลัก ซึ่งเรียกว่า "พื้นที่ใกล้เคียง": เวิลด์เซเลเบรชัน, เวิลด์ดิสโคฟเวอรี, เวิลด์เนเจอร์ และเวิลด์โชว์เคส ประตูสวนสนุกรองตั้งอยู่ระหว่างฟรานซ์พาวิลเลียนและยูไนเต็ดคิงดอมพาวิลเลียนของเวิลด์โชว์เคสและเป็นที่รู้จักในชื่อ อินเตอร์เนชันเนลเกตเวย์ ซึ่งสามารถเข้าถึงได้โดยตรงจากนักท่องเที่ยวที่เดินทางมาจากดิสนีย์สกายไลน์ และจากการขนส่งทางน้ำ และด้วยทางเดินจากบริเวณรีสอร์ตของเอ็ปคอตและดิสนีย์ฮอลลีวูดสตูดิโอส์ที่อยู่ใกล้เคียง
เวิลด์เซเลเบรชัน.
เวิลด์เซเลเบรชัน (World Celebration) เป็นงานเฉลิมฉลองโลกทำหน้าที่เป็นทางเข้าหลักของสวนสนุกและเป็นพื้นที่ของ "ประสบการณ์ใหม่ที่เชื่อมโยงเราถึงกันและโลกรอบตัวเรา" พื้นที่นี้ยกย่องปฏิสัมพันธ์และการเชื่อมโยงของมนุษย์ทั่วโลก รวมถึงการสื่อสาร จินตนาการ ตลอดจนทัศนศิลป์และศิลปะการทำอาหาร
สิ่งที่เพิ่มเติมในอนาคตจะรวมถึงดรีมเมอร์พอยต์ (Dreamer's Point) ซึ่งจะรวมถึงรูปปั้นใหม่ของวอล์ต ดิสนีย์ และคอมมิวนิคอร์ฮอลล์ ซึ่งจะทำหน้าที่เป็นศาลาเทศกาลอเนกประสงค์ จะใช้สำหรับนิทรรศการ พื้นที่แกลเลอรี ดนตรีสด ห้องครัวสาธิต และอื่น ๆ คอมมูนิคอร์พลาซา จะสามารถจัดคอนเสิร์ตขนาดใหญ่และการแสดงดนตรีขนาดเล็กได้
เวิลด์ดิสคัฟเวอรี.
เวิลด์ดิสคัฟเวอรี (World Discovery) จะมุ่งเน้นไปที่ "เรื่องราวเกี่ยวกับอวกาศ วิทยาศาสตร์ เทคโนโลยี และการผจญภัยในอวกาศที่มีชีวิตขึ้นมา" สถานที่ท่องเที่ยวในอนาคต ได้แก่ เพลย์พาวิลเลียน
เวิลด์เนเจอร์.
เวิลด์เนเจอร์ (World Nature) มุ่งเน้นไปที่ "ความเข้าใจและการอนุรักษ์ความงาม ความน่าเกรงขาม และความสมดุลของโลกธรรมชาติ" จอร์นีย์ออฟวอเตอร์ (Journey of Water) จะเป็นเครื่องเล่นในอนาคตที่บรรยายถึงวัฏจักรของน้ำในโลก โดยได้รับแรงบันดาลใจจากภาพยนตร์แอนิเมชันเรื่อง "โมอานา" ในปี ค.ศ. 2016
เวิลด์โชว์เคส.
เวิลด์โชว์เคส (World Showcase) เป็นบริเวณที่ใหญ่ที่สุดในสวนสนุก ชวนให้นึกถึงงานนิทรรศการโลกถาวรที่อุทิศให้กับการนำเสนอวัฒนธรรม อาหาร สถาปัตยกรรม และประเพณีของ 11 ประเทศ ศาลาประจำชาติล้อมรอบเวิลด์โชว์เคสลากูน ซึ่งเป็นทะเลสาบที่มนุษย์สร้างขึ้นซึ่งตั้งอยู่ในใจกลางเวิลด์โชว์เแคส โดยมีความยาวเส้นรอบวง 1.2 ไมล์ (1.9 กม.) ซึ่งเป็นที่ตั้งของการแสดงดอกไม้ไฟยามค่ำคืนของสวนสนุก ศาลาทั้ง 11 หลัง เรียงตามเข็มนาฬิกา ได้แก่
<templatestyles src="Div col/styles.css"/>
โซโกซัน

โซโกซัน  เป็นกลุ่มโรงแรม, เกม และความบันเทิงในประเทศแอฟริกาใต้ ตั้งแต่เดือนมีนาคม ค.ศ. 2018 กลุ่มนี้มีมากกว่า 100 โรงแรมในทวีปแอฟริกา, ประเทศเซเชลส์ และตะวันออกกลาง, 13 สถานที่สำหรับเล่นเกมและความบันเทิง ตลอดจนห้องประชุมกับห้องจัดเลี้ยงกว่า 250 แห่ง โดยเป็นบริษัทจดทะเบียนและการท่องเที่ยวที่ใหญ่ที่สุดในประเทศแอฟริกาใต้
โซโกซัน หมายถึง 'การคืนชีพ' หรือ 'ชีวิตใหม่' – โดยเป็นคำที่สื่อถึงอโณทัยในแต่ละวันของภาษาสวานา
จาเร็ด คุชเนอร์

จาเร็ด คอเรย์ คุชเนอร์ (เกิด 10 มกราคม ค.ศ. 1981) เป็นนักลงทุน ผู้พัฒนาอสังหาริมทรัพย์ บรรณาธิการเจ้าของหนังสือพิมพ์ซึ่งปัจจุบันเป็นที่ปรึกษาอาวุโสของพ่อตาดอนัลด์ ทรัมป์ ประธานาธิบดีแห่งสหรัฐ คนปัจจุบันเขาเป็นลูกชายคนโตของนักพัฒนาอสังหาริมทรัพย์ ชาร์ล คุชเนอร์ และสมรสกับอิวานกา ทรัมป์ ซึ่งเป็นที่ปรึกษาอาวุโสประธานาธิบดีและธิดาของทรัมป์ คุชเนอร์เป็นประธานเจ้าหน้าที่บริหารของ บริษัท Kushner และบริษัทผู้พัฒนาอสังหาริมทรัพย์และ Observer Media ซึ่งเป็นผู้จัดพิมพ์ของ New York Observer เขาเป็นผู้ร่วมก่อตั้งและเป็นเจ้าของ Cadre ซึ่งเป็นแพลตฟอร์มการลงทุนด้านอสังหาริมทรัพย์แบบออนไลน์
ในระหว่างการรณรงค์หาเสียงเลือกตั้งประธานาธิบดีของทรัมป์ในปี 2016 เขามีส่วนช่วยพัฒนาและใช้กลยุทธ์สื่อดิจิทัลของทรัมป์ เมื่อวันที่ 9 มกราคม 2017 คุชเนอร์ได้รับการแต่งตั้งให้เป็นที่ปรึกษาอาวุโสประจำทำเนียบขาว เขาจึงลาออกจากตำแหน่งซีอีโอของ Kushner Companies และในฐานะผู้จัดพิมพ์ของ Observer
คุชเนอร์ กล่าวว่าเขาได้พบกับชาวรัสเซียถึงสี่ครั้งในระหว่างการรณรงค์หาเสียง ปี2016 และช่วงการเปลี่ยนผ่านอำนาจประธานาธิบดี เขาบอกว่าไม่มีผู้ติดต่อรัสเซียรายใดที่ไม่เหมาะสม เขาทำงานอยู่ในทำเนียบขาวบนพื้นฐานของระบบความมั่นคงที่ยังเป็นช่องโหว่ โดยยังไม่ผ่านการตรวจสอบเบื้องหลังที่คลุมเครือ
ชีวิตช่วงต้น.
คุชเนอร์ เกิดที่เมืองลิฟวิงตั้น รัฐนิวเจอร์ซีย์ เป็นบุตรนาง เชอร์ริล คุชเนอร์ (née Stadtmauer) และ ชาร์ล คุชเนอร์ นักพัฒนาอสังหาริมทรัพย์ ปู่ย่าตายายบิดาของเขา Reichel และ Joseph Kushner เป็นผู้รอดชีวิตจากการฆ่าล้างเผ่าพันธุ์ที่เดินทางมายังสหรัฐในปีพ. ศ. 2492 จากเมือง Navahrudak ประเทศเบลารุส
คุชเนอร์ ถูกเลี้ยงดูมาในครอบครัวชาวยิวออร์โธดอกซ์สมัยใหม่ เขาจบการศึกษาจากโรงเรียน Frisch โรงเรียนมัธยมศึกษาตอนต้นของเยชิวาสมัยใหม่ในปี 2542 ตามที่โฆษกของ บริษัท Kushner กล่าวว่าเขาเป็นนักเรียนที่มีเกียรติและเป็นสมาชิกของทีมฮอกกี้และบาสเกตบอล 
คุชเนอร์ จบการศึกษาจาก New York University ในปี 2007 ด้วยหลักสูตรคู่ JD / MBA เขาฝึกงานที่สำนักงานอัยการเขตแมนฮัตตันโรเบิร์ต Morgenthau และพอลไวสส์ Rifkind, Wharton & Garrison LLP
ตากุม

ตากุม เป็นเมืองศูนย์กลางของจังหวัดฮีลากังดาเบา เขตดาเบา ประเทศฟิลิปปินส์ ในปี ค.ศ. 2015 มีประชากร 259,444 คน และเป็นเมืองที่มีประชากรมากที่สุดบนเกาะมินดาเนา ตากุมยังเป็นหนึ่งในเมืองที่น่าอยู่ที่สุดในฟิลิปปินส์ และเป็นหนึ่งในเมืองที่เป็นมิตร ร่วมกับลาวักและตาลีไซ
ตากุมมีพื้นที่ 19,580 เฮกตาร์ พื้นที่ส่วนใหญ่ใช้ทำการเกษตรและผลิตพืชผลไม้ต่าง ๆ อาทิ มะพร้าว ข้าว กล้วย ทุเรียน และลองกอง ตัวเมืองตั้งอยู่ที่จุดบรรจบของทางหลวงสามสาย ได้แก่ ทางหลวงมิตรภาพฟิลิปปินส์-ญี่ปุ่น, ถนนดาเบา-มาตี-อากูซัน และถนนดาเบา-บูคิดโนน (ในอนาคต)
ดีโกส

ดีโกส เป็นเมืองศูนย์กลางของจังหวัดตีโมกดาเบา เขตดาเบา ประเทศฟิลิปปินส์ ในปี ค.ศ. 2015 มีประชากรทั้งหมด 169,393 คน ตัวเมืองตั้งอยู่ริมชายฝั่งตะวันตกของอ่าวดาเบา และบริเวณเชิงเขาด้านทิศใต้ของภูเขาอาโปบนเกาะมินดาเนา นอกจากนี้ยังตั้งอยู่ระหว่างเมืองใหญ่สองเมืองอย่างดาเบาและเจเนรัลซันโตส
ดีโกสเป็นส่วนหนึ่งของเขตมหานครดาเบา และเป็นที่รู้จักสำหรับ 'มะม่วงคาราบาว' ซึ่งเป็นสินค้าชั้นนำ ทำให้เมืองได้รับสมญาว่าเมืองแห่งมะม่วง อีกสมญาหนึ่งคือประตูสู่ภาคใต้
ดีโกสได้รับการเลื่อนชั้นเป็นนครเมื่อวันที่ 8 กันยายน ค.ศ. 2000
โยฮัน เบเนกัส

โยฮัน อัลเบร์โต เบเนกัส อูโลอา (เกิด 27 พฤศจิกายน ค.ศ. 1988) เป็นนักฟุตบอลชาวคอสตาริกา ปัจจุบันเล่นให้กับเดปอร์ติโบซาปริซา โดยเป็นการยืมตัวจากมินนิโซตายูไนเต็ด นอกจากนี้เขายังเล่นให้กับทีมชาติคอสตาริกา
ทีมชาติ.
เบเนกัสลงเล่นทีมชาตินัดแรกในการแข่งขันโกปาเซนโตรอาเมริกานา 2014 นัดเปิดสนามที่พบกับนิการากัว โดยเขาเป็นผู้ทำประตูที่สามให้กับทีม และเขาทำประตูได้อีกครั้งในนัดที่พบกับปานามา นับว่าเป็นประตูที่ 100 ของทีมชาติคอสตาริกาในการแข่งขันโกปาเซนโตรอาเมริกานา และในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย
"ล่าสุดเมื่อวันที่ 10 ตุลาคม ค.ศ. 2017"
ไฟลต์ส (นวนิยาย)

ไฟลต์ส  เป็นนวนิยายที่ประพันธ์โดยนักประพันธ์ชาวโปแลนด์ ออลกา ตอการ์ตชุก นวนิยายเล่มนี้ถูกตีพิมพ์ครั้งแรกในชื่อภาษาโปแลนด์ว่า บีแยกูญี นวนิยายได้รับการแปลเป็นภาษาอังกฤษโดย เจนนิเฟอร์ ครอฟต์
นวนิยายเรื่องนี้ดำเนินเนื้อเรื่องอยู่ในช่วงในระหว่างคริสต์ศตวรรษที่ 17 ถึงคริสต์ศตวรรษที่ 21 โดยเกี่ยวกับ "ปรัชญาการเริ่มต้นในการท่องเที่ยวแบบสมัยใหม่" เนื้อหาของเรื่องมีทั้งจริงและเสริมแต่งขึ้นมาโดยเรื่องแรกเป็นเรื่องของนักฟิสิกส์ชาวดัดซ์ Philip Verheyen ที่ได้ค้นพบสิ่งเหลือเชื่อ เรื่องที่สองเป็นเรื่องของลุดวีกา แยนด์แชแยวิตช์ น้องสาวของนักแต่งเพลงชาวโปแลนด์ เฟรเดริก ชอแป็ง ซึ่งกำลังส่งเขากลับไปยังกรุงวอร์ซอ 
นวนิยายเรื่องนี้ได้รับรางวัล Man Booker Prize ในปี พ.ศ. 2561 ซึ่งถือว่าเป็นนักเขียนชาวโปแลนด์คนแรกที่ได้รับรางวัลนี้ คณะกรรมการตัดสิน Lisa Appignanesi ได้กล่าวบอก ออลกา ตอการ์ตชุก ว่า "เขาเป็นนักเขียนที่เปี่ยมไปด้วยปัญญาทางด้านจิตนาการและความคิดสร้างสรรค์" ตอการ์ตชุก และ ครอฟต์ (ในฐานะผู้แปลหนังสือ) ได้รับเงินรางวัลจำนวน 50,000 ปอนด์
มิดไนต์คาวบอย

มิดไนต์คาวบอย  เป็นภาพยนตร์แนวชีวิตของสหรัฐ ภาพยนตร์ได้โครงเรื่องจากนวนิยายเรื่องเดียวกันของ เจมส์ ลีโอ เฮอร์ลีย์ ภาพยนตร์กำกับโดย จอห์น ชเลซิงเกอร์ เขียนบทโดย วอลโด ซอลต์ และนำแสดงโดย จอน วอยต์ ซึ่งรับบทคู่กับ ดัสติน ฮอฟแมน ร่วมกับนักแสดงที่รับบทบาทเล็ก ๆ เช่น ซิลเวีย ไมล์ส, จอห์น แมคจิเวอร์, เบรนดา วัคคาโร, บ็อบ บาลาแบน, เจนนิเฟอร์ ซอลต์ และ บาร์นาร์ด ฮิวจ์ส
ภาพยนตร์ได้รับรางวัลออสการ์ สาขาภาพยนตร์ยอดเยี่ยม สาขาผู้กำกับภาพยนตร์ยอดเยี่ยม และ สาขาบทภาพยนตร์ดัดแปลงยอดเยี่ยม และเป็นภาพยนตร์เกย์เรื่องแรกที่ได้รับรางวัลในสาขาภาพยนตร์ยอดเยี่ยม นอกจากนี้ยังเป็นภาพยนตร์ระดับ X เพียงเรื่องเดียวที่ได้รับรางวัลในสาขาภาพยนตร์ยอดเยี่ยม แม้ว่าการจำแนกประเภทนี้จะไม่มีอยู่แล้วก็ตาม ภาพยนตร์อยู่ในอันดับที่ 36 ในการจัดอันดับ 100 ภาพยนตร์อเมริกันที่ยิ่งใหญ่ที่สุดตลอดกาลของสถาบันภาพยนตร์อเมริกา และอยู่ในอันดับที่ 43 ในฉบับที่ได้รับการปรับปรุงในปี 2007 
ในปี 1994 ภาพยนตร์เรื่องนี้ได้รับการพิจารณาด้าน "วัฒนธรรม, ประวัติศาสตร์ หรือความสำคัญทางสุนทรียศาสตร์" โดยหอสมุดรัฐสภา และได้รับเลือกให้ถูกเก็บรักษาไว้ใน United States National Film Registry
อีเอฟแอลลีกทู เพลย์ออฟ 2018 นัดชิงชนะเลิศ

การแข่งขัน อีเอฟแอลลีกทู เพลย์ออฟ 2018 นัดชิงชนะเลิศ เป็นแมตช์ฟุตบอลตัดสินกันระหว่าง เอ็กซิเตอร์ซิตี และ คอเวนทรีซิตี. แมตช์นี้จะลงเล่นกันที่ สนามกีฬาเวมบลีย์ ในวันที่ 28 พฤษภาคม พ.ศ. 2561. คอเวนทรี ชนะ 3–1 ทำให้ได้สิทธิ์เลื่อนชั้นขึ้นสู่ อีเอฟแอลลีกวัน ฤดูกาล 2018–19. มันเป็นการเลื่อนชั้นครั้งแรกของพวกเขาสำหรับ 51 ปี นับตั้งแต่ถูกชี้นำทางโดย จิมมี ฮิลล์ เข้าไปใน ฟุตบอลลีกเฟิสต์ดิวิชัน ฤดูกาล 1967-68.
แมตช์.
รายละเอียด.
<onlyinclude></onlyinclude>
อีเอฟแอลแชมเปียนชิป ฤดูกาล 2018–19

อีเอฟแอลแชมเปียนชิป ฤดูกาล 2018–19 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันอีเอฟแอลแชมเปียนชิปฤดูกาลที่สามของลีกภายใต้ชื่อปัจจุบันและในฤดูกาลที่ 27 ภายใต้รูปแบบโครงสร้างของลีกปัจจุบัน.
การเปลี่ยนแปลงทีม.
รายชื่อทีมต่อไปได้เปลี่ยนชั้นหลังฤดูกาล 2017–18
<table class="multicol" style=";border-spacing:0;background:transparent;" role="presentation">
<tr style="vertical-align:top;">
<td style="width:15.0em;;;">
มายังแชมเปียนชิป.
เลื่อนชั้นจาก ลีกวัน
ตกชั้นจาก พรีเมียร์ลีก
</td>
<td style="width:3.25em;"></td>
<td style="width:15.0em;;;">
จากแชมเปียนชิป.
เลื่อนชั้นสู่ พรีเมียร์ลีก
ตกชั้นสู่ ลีกวัน
</td>
</tr></table>
 "ณ วันที่ 5 พฤษภาคม พ.ศ. 2562"
สโมสรกีฬาเอเรเดียโน

สโมสรกีฬาเอเรเดียโน ([kluβ (e)sport eɾeˈðjano]) เป็นสโมสรกีฬาคอสตาริกา ตั้งอยู่ที่เขตซานฟรานซิสโก เมืองเอเรเดียโน แม้ว่าสโมสรจะประกอบด้วยกีฬาหลายชนิด แต่ฟุตบอลเป็นกีฬาที่ถูกพูดถึงมากที่สุด ปัจจุบันลงเล่นในลิกา เอเฟเปเด ลีกฟุตบอลสูงสุดของคอสตาริกา โดยเอเรเดียโนเป็น 1 ใน 2 สโมสรที่ไม่เคยตกชั้นจากลีกสูงสุด ร่วมกับอาลาฮูเอเลนเซ
"เอลติม" มีสนามเหย้าที่ชื่อว่าสนามกีฬาเอลาดิโอ โรซาบัล กอร์เดโร สีชุดเหย้าของสโมสรคือสีแดง มีแถบสีเหลืองลายทาง กางเกงสีแดง ถุงเท้าสีเหลืองและแดง โดยเริ่มใช้สีนี้มาตั้งแต่ ค.ศ. 1929 ผู้ผลิตชุดแข่งขันในปัจจุบันคืออัมโบร คู่ปรับของสโมสรได้แก่ อาลาฮูเอนเลนเซ, ซาปริซา และการ์ตาฮิเนส
เกียรติประวัติ.
ลิกา เอเฟเปเด
รันดัล อาโซเฟย์ฟา

รันดัล อาโซเฟย์ฟา กอร์ราเลส (เกิด 30 ธันวาคม ค.ศ. 1984) เป็นนักฟุตบอลชาวคอสตาริกา ปัจจุบันลงเล่นให้กับสโมสรกีฬาเอเรเดียโน และทีมชาติคอสตาริกา
ทีมชาติ.
อาโซเฟย์ฟาเคยเป็นส่วนหนึ่งในการแข่งขันฟุตบอลโลกเยาวชนอายุไม่เกิน 17 ปี 2001 ซึ่งจัดขึ้นที่ประเทศตรินิแดดและโตเบโก ต่อมาในช่วง ค.ศ. 2005-2014 อาโซเฟย์ฟาลงเล่นทีมชาติชุดใหญ่ไปทั้งหมด 35 นัด ซึ่งรวมถึงการแข่งขันรอบคัดเลือกของฟุตบอลโลก 2006 และ 2010 ส่วนในการแข่งขันรอบสุดท้าย เขาลงเล่นเพียงหนึ่งนัดในฟุตบอลโลก 2006 ต่อมาในคอนคาแคฟโกลด์คัพ 2017 เขาได้ลงเล่น 4 นัด
ล่าสุดในเดือนพฤษภาคม ค.ศ. 2018 เขามีชื่อติดทีมชาติแข่งขันฟุตบอลโลก 2018 ที่ประเทศรัสเซีย
รายชื่อรองชนะเลิศและผู้เข้ารอบสุดท้ายนางงามจักรวาล

บทความนี้แสดงรายชื่อของผู้ที่ได้รับรางวัลรองชนะเลิศในการประกวดนางงามจักรวาล ตั้งแต่ในปี ค.ศ. 1952
ตารางของรองชนะเลิศและผู้เข้ารอบสุดท้ายนางงามจักรวาล.
การประกวดได้รับรางวัลเข้ารอบห้าอันดับแรกจากปี ค.ศ. 1952 ถึง 1989 และตั้งแต่ปี ค.ศ. 2001 จนถึงปี ค.ศ. 2014 โดยได้รับรางวัลรองชนะเลิศอันดับ 1, 2, 3 และ 4 จากปี ค.ศ. 1990 ถึงปี ค.ศ. 1997 จำนวนผู้เข้ารอบสุดท้ายเพิ่มขึ้นเป็น 6 คน ในช่วงปี ค.ศ. 1998 ถึงปี ค.ศ. 2000 และตั้งแต่ปี ค.ศ. 2015 ได้รับรางวัลกลับคืนเป็นห้ารางวัล แต่ได้รับรางวัลรองชนะเลิศอันดับสอง (ไม่ว่าผู้เข้าประกวดจะประกาศตำแหน่งของผู้เข้าร่วมอีก 2 คนที่ทำคะแนนสูงสุด 5 อันดับ)
ตารางนี้แสดงให้เห็นถึงผู้เข้ารอบห้าอันดับแรกของแต่ละการแข่งขันตั้งแต่เริ่มก่อตั้งในปี ค.ศ. 1952
หินสปลิทแอปเปิล

หินสปลิทแอปเปิล  เป็นรูปแบบของหินทางธรณีวิทยาในอ่าวแทสมันนอกชายฝั่งทางตอนเหนือของเกาะใต้ของนิวซีแลนด์ หินก้อนนี้เป็นหินแกรนิตมีรูปร่างเหมือแอปเปิ้ลผ่าครึ่ง ตั้งในอุทยานแห่งชาติอาเบลแทสมันห่างจากชายฝั่งประมาณ 50 เมตรระหว่างเมืองแมราฮัวกับเมืองไคร์เทอริเทอและเป็นสถานที่ท่องเที่ยวยอดนิยมในอ่าวแทสมัน 
คาดกันว่ามันเกิดจากการแยกออกโดยน้ำแข็ง รอยแยกของหินก้อนนี้เป็นปรากฎการที่เกิดเองตามธรรมชาติและด้วยความที่ว่าไม่รู้ว่ามันเกิดจากอะไรและเมื่อใดดังนั้นรอยแตกนี้จึงใช้ตำนานในการอธิบาย
Apple Rock เป็นชื่ออย่างเป็นทางการในช้วง พ.ศ. 2531 และได้มีเปลี่ยนเป็น Tokangawhā หรือ Split Apple Rock ในเดือนสิงหาคม พ.ศ. 2557
อัลไพน์สโตนรีฟ

อัลไพน์สโตนรีฟ ((และเป็นที่รู้จักในชื่อ Sha'ab Abu Hamra) คือพืดหินใต้น้ำเดี่ยวในทะเลแดงของประเทศอียิปต์ ตั้งอยู่ประมาณ 30 กิโลเมตรทางทิศเหนือของเมืองมาร์สาอาลาม (Marsa Alam) ปะการังส่วนมากเป็นปะกาลังอ่อนจำพวก Dendronephthya
References.
<templatestyles src="Reflist/styles.css" />
ภูเขาโทรเกโฮเทน

ภูเขาโทรเกโฮเทน  เป็นภูเขาหินแกรนิตบนเกาะทอร์เก็ตในเบรนเนอี เทศมณฑลนอร์ลันด์ ประเทศนอร์เวย์ ภูเขานี้มีลักษณะเด่นคือรูหรืออุโมงค์ธรรมชาติบริเวณกลางเขาและสามารถเดินเข้าไปอุโมงค์ตามเส้นทางที่จัดเตรียมไวให้ได้
เมื่อวันที่ 6 พฤษภาคม พ.ศ. 2531 เครืองบินไวเดอร์เรอ เที่ยวบิน 710จากนัมซุสไปเบรนเน่ยซืนดชนเขากับภูเขาลูกนี้จันทำให้ผู้โดยสารและลูกเรือ 36 คนเสียชีวิต
อุโมงค์.
ในตำนานได้กล่าวว่าอุโมงค์นี้เกิดจากโทรล "เฮซทมานเนน" (Hestmannen) ตอนที่กำลังไล่ตามสาวงานนามว่า "เลคคาเมอยา" (Lekamøya) แต่แล้วโทรลก็ตะหนักได้ว่าตัวเองไม่มีทางได้ครอบครองสาวงามจึงยิงธนูเพื่อจะฆ่านางแต่ราชาโทรลเมืองเซมนะ โยนหมวกของเขาขว้างทางของธนูเพื่อช่วยหญิงสาว จากนั้นหมวกกลายเป็นภูเขาที่มีรูอยู่ตรงกลาง นอกจากนี้ฟิลีเช วินชีได้รวมตำนานโทรเกโฮเทนกับตำนวนโฮเมอริคของโฟลิฟิมัส
อุโมงค์นี้ยาว 160 เมตร กว้าง 20 เมตร สูง 35 เมตร เกิดในช่วงยุคน้ำแข็ง น้ำและน้ำแข็งได้เซาะหินที่ไม่แน่นและเซาะง่ายในขณะที่หินด้านบนของภูเขานั้นสามารถทดต่อการกัดเซาะได้
ที่ปรึกษาอาวุโสประธานาธิบดีสหรัฐ

ที่ปรึกษาอาวุโสประธานาธิบดี (Senior Advisor to the President) เป็นตำแหน่งสำหรับเจ้าหน้าที่ระดับสูงของผู้ช่วยประธานาธิบดีสหรัฐอเมริกา ที่ปรึกษาอาวุโสของทำเนียบขาว เป็นสมาชิกอาวุโสของสำนักงานประธานาธิบดีสหรัฐ เป็นสมาชิกอาวุโสของ Executive Office ของ President ชื่อนี้ใช้อย่างเป็นทางการตั้งแต่ปี ค.ศ. 1993
ความรับผิดชอบ.
เมื่อเวลาผ่านไป บทบาทของที่ปรึกษาอาวุโสมีความรับผิดชอบมากขึ้นดังหน้าที่ในหน่วยงานต่อไปนี้
การบริหารก่อนหน้า.
ในการบริหารงานก่อนปีพุทธศักราช 2536 ตำแหน่ง "ที่ปรึกษาอาวุโส" เป็นชื่อที่ใช้เพื่อวัตถุประสงค์อื่น ๆ หลายตัวอย่างของตำแหน่งนี้ยังมีอยู่ทั่วทั้งหน่วยงานบริหารและหน่วยงานที่เป็นอิสระ ตัวอย่างเช่น สำนักงานคณะกรรมการอาหารและยาสหรัฐรวมถึงตำแหน่งที่เรียกว่าที่ปรึกษาอาวุโสด้านวิทยาศาสตร์ กระทรวงมหาดไทยสหรัฐก็มีที่ปรึกษาอาวุโสด้านกิจการอลาสก้าเป็นต้น
แม่น้ำแควน้อย (จังหวัดพิษณุโลก)

แม่น้ำแควน้อย เป็นแม่น้ำสายหนึ่งในจังหวัดพิษณุโลก มีต้นกำเนิดจากบริเวณภูหนอง ภูทอก และภูขัด ซึ่งเป็นกลุ่มภูเขาในทิวเขาหลวงพระบางและทิวเขาเพชรบูรณ์ในเขตอำเภอนครไทย ไหลลงมาในแนวทิศตะวันตกเฉียงใต้ ผ่านที่ราบหุบเขาแควน้อยซึ่งเป็นหุบเขาแคบ ๆ ทางตอนเหนือของอำเภอนครไทย จากนั้นไหลเป็นเส้นแบ่งเขตอำเภอนครไทยกับอำเภอชาติตระการ อำเภอชาติตระการกับอำเภอวังทอง และอำเภอวังทองกับอำเภอวัดโบสถ์ เข้าเขตอำเภอวัดโบสถ์และอำเภอพรหมพิราม เป็นเส้นแบ่งเขตอำเภอพรหมพิรามกับอำเภอเมืองพิษณุโลก เข้าเขตอำเภอเมืองพิษณุโลก และไปออกแม่น้ำน่าน (แต่เดิมเรียกว่า "แม่น้ำแควใหญ่") ที่ปากโทก ระหว่างบ้านไผ่ค่อม ตำบลปากโทก กับบ้านจอมทอง ตำบลจอมทอง มีความยาวประมาณ 250 กิโลเมตร
เขตชุมชนริมแม่น้ำ.
เขตชุมชนหลายแหล่งอยู่บริเวณลุ่มน้ำแควน้อย พื้นที่หลายแห่งเป็นพื้นที่ประวัติศาสตร์ที่มีความสัมพันธ์เกี่ยวโยงกับแม่น้ำแควน้อย ลำดับของเมืองเรียงจากจุดเริ่มต้นของแม่น้ำไปถึงจุดปลายสุด
รัฐมนตรีว่าการกระทรวงความมั่นคงแห่งมาตุภูมิสหรัฐ

รัฐมนตรีความมั่นคงแห่งมาตุภูมิสหรัฐอเมริกา เป็นผู้บังคับบัญชาและหัวหน้ากระทรวงความมั่นคงแห่งมาตุภูมิสหรัฐอเมริกา ทำหน้าที่ปกป้องดูแลพลเมืองชาวอเมริกันและประเทศชาติ รัฐมนตรีฯถือเป็นสมาชิกในคณะรัฐมนตรีสหรัฐ ตามรัฐบัญญัติว่าด้วยความมั่นคงแห่งมาตุภูมิ หลังจากเกิดเหตุการณ์ วินาศกรรม 11 กันยายน พ.ศ. 2544 . โดยเป็นการยุบรวมหน่วยงานย่อยหลายหน่วยงานที่มีภารกิจปกป้องมาตุภูมิมาไว้ด้วยกัน เช่น , , (รวม ด้วย), (รวมด้วย), และ (FEMA). แต่ทั้งนี้ไม่ได้รวม สำนักงานสอบสวนกลางสหรัฐ และ สำนักข่าวกรองกลาง ด้วย
วันที่ 20 มกราคม 2552 วุฒิสภาสหรัฐ ได้รับรองการแต่งตั้งนางจาเน็ต นาตาโปลิโน ตามการเสนอชื่อของประธานาธิบดี บารัก โอบามา ให้เป็นรัฐมนตรีความมั่นคงแห่งมาตุภูมิสหรัฐคนที่ 3 ซึ่งมีผลตั้งแต่วันที่ 21 มกราคม พ.ศ. 2552 นาง นาตาโปลิโน ประกาศลาออกจากตำแหน่งมีผลในเดือนสิงหาคมปี 2556 ที่มหาวิทยาลัยแห่งแคลิฟอร์เนีย ต่อมาวันที่ 17 ตุลาคม ประธานาธิบดีโอบามา ได้ประกาศเจตนารมณ์ที่จะแต่งตั้งอดีตที่ปรึกษาทั่วไปของกระทรวงกลาโหม เจห์ จอห์นสัน ให้เข้าดำรงตำแหน่ง และเมื่อวันที่ 16 ธันวาคม วุฒิสภาสหรัฐอเมริกาได้รับรองการแต่งตั้ง 
รัฐมนตรีความมั่นคงแห่งมาตุภูมิสหรัฐอเมริกา คนก่อนคือ นางคริสเตนท์ นีลเซน (Kirstjen Nielsen) หลังจากได้รับการแต่งตั้งให้ดำรงตำแหน่งรัฐมนตรีสืบต่อจาก จอห์น เอฟ. เคลลี่ ที่ไปดำรงตำแหน่งเสนาธิการทำเนียบขาว โดยประธานาธิบดีดอนัลด์ ทรัมป์ มีการประกาศเมื่อวันที่ 12 ตุลาคม 2017 ว่านางคริสต์เจน นีลเซ่น ได้รับการเสนอชื่อให้เป็นรัฐมนตรีความมั่นคงแห่งมาตุภูมิ เธอได้รับการรับรองจากวุฒิสภาสหรัฐเมื่อวันที่ 5 ธันวาคม พ.ศ. 2560
การรวมไว้ในลำดับสืบทอดตำแหน่งประธานาธิบดี.
ตามประเพณี ลำดับการสืบทอดตำแหน่งประธานาธิบดีสหรัฐอเมริกาจะถูกกำหนดขึ้น (หลังจากรองประธานาธิบดี ประธานสภาผู้แทนราษฎร และ ประธานชั่วคราวแห่งวุฒิสภา) ตามลำดับตำแหน่งของรัฐมนตรี และตามที่ได้รับมอบอำนาจตาม  มาตรา 19 ตามประเพณีนี้
เมื่อวันที่ 7 มีนาคม 2549 ประธานาธิบดีจอร์จ ดับเบิลยู. บุช ได้ลงนามในคำสั่งทางบริหาร ซึ่งต่ออายุรัฐบัญญัติการรักชาติที่ยังคงเป็นที่ถกเถียงกันอยู่ในปี 2544 และ แก้ไขเพิ่มเติมเกี่ยวกับการทำเนียบประธานาธิบดี โดยให้ รัฐมนตรีความมั่นคงแห่งมาตุภูมิสหรัฐ อยู่ในลำดับการสืบทอดตำแหน่งประธานาธิบดีต่อจากรัฐมนตรีกระทรวงทหารผ่านศึก (มาตรา 503) (ซึ่งมีการระบุและกำหนดไว้ในลำดับกระทรวงที่ก่อตั้งขึ้น) ในรัฐสภาสหรัฐอเมริกา ชุดที่ 109 ทางสภา ได้มีการแนะนำให้ตำแหน่งรัฐมนตรีความมั่นคงแห่งมาตุภูมิ สืบอำนาจต่อจากอัยการสูงสุดสหรัฐ แต่ก็ไม่ได้รับการสนใจจนหมดสมัยประชุม
ลำดับสืบทอดตำแหน่งรัฐมนตรี.
ลำดับการสืบทอดตำแหน่ง "รัฐมนตรีความมั่นคงแห่งมาตุภูมิ" หากผู้ดำรงตำแหน่งก่อนหน้า ลาออก ถึงแก่อสัญกรรม ถูกถอดถอน มีดังนี้
เลดีอเล็กซานดรา อีเธอริงตัน

เลดีอเล็กซานดรา อีเธอริงตัน 
ประวัติ.
เลดีอเล็กซานดรา อีเธอริงตัน (สกุลเดิม: คาร์เนกี) เกิดเมื่อวันที่ 20 มิถุนายน พ.ศ. 2502 ณ ลอนดอน สหราชอาณาจักร เป็นธิดาคนใหญ่และคนเดียวในเจมส์ คาร์เนกี ดยุกที่ 3 แห่งไฟฟ์ และเลดีแคโรไลน์ เวอร์สลีย์ เธอเป็นพระนัดดาในเจ้าหญิงม็อด เคาน์เตสแห่งโซเทร็ค เป็นพระปนัดดาในเจ้าหญิงลูอีส พระราชกุมารี โดยเธอสืบเชื้อสายมาจากสมเด็จพระราชินีนาถวิกตอเรียแห่งสหราชอาณาจักรผ่านทางสายบิดา ต่อมาเธอสมรสกับมาร์ค เฟล์มมิง อีเธอริงตัน และได้เปลี่ยนมาใช้นามสกุลของสามีคืออีริงตัน โดยมีลูกสาวด้วยกัน 1 คน คือ อมีเลีย แมรี คาร์เนกี อีเธอริงตัน
ชื่ออเล็กซานดราของเธอนั้นทำให้มีผู้สับสนกับเจ้าหญิงอเล็กซานดรา เลดีโอกิลวี ผู้เป็นพระญาติ ต่อมา เจมส์ คาร์เนกี ผู้เป็นบิดาได้ออกมาแถลงการณ์ว่า "ขอให้เรียกอเล็กซานดราว่า เลดีอเล็กซานดรา เพื่อไม่ให้สับสนกับพระนามของเจ้าหญิงอเล็กซานดรา" เลดีอเล็กซานดราปรากฏตัวในงานสำคัญต่าง ๆ ของพระราชวงศ์ ซึงเลดีอเล็กซานดราผู้นี้เคยได้รับการสั่งสอนจากสมเด็จพระราชินีนาถเอลิซาเบธที่ 2 แห่งสหราชอาณาจักร ในเรื่องการเดินและการวางตัวในวงสังคม ต่อมาเมื่อ พ.ศ. 2546 โซฟี เคาน์เตสแห่งเวสเซกซ์ พระชายาในเจ้าชายเอ็ดเวิร์ด เอิร์ลแห่งเวสเซกซ์ ได้มีพระประสูติกาลพระธิดาคือเลดีลูอีส วินด์เซอร์ เธอจึงได้รับบทบาทเป็นมารดาทูลหัวอีกด้วย
มิสยูนิเวิร์สไทยแลนด์ 2561

มิสยูนิเวิร์สไทยแลนด์ 2561 เป็นการประกวดครั้งที่ 7 ในชื่อมิสยูนิเวิร์สไทยแลนด์ เปิดรับสมัครเมื่อวันที่ 27 พฤษภาคม พ.ศ. 2561 ณ โรงแรมเรอเนสซองซ์ กรุงเทพ ราชประสงค์ กรุงเทพมหานคร และเก็บตัวทำกิจกรรมที่จังหวัดกระบี่ ระหว่างวันที่ 20–27 มิถุนายน พ.ศ. 2561 หลังจากนั้นได้กลับมาเก็บตัวฝึกซ้อมที่กรุงเทพมหานคร โดยรอบพรีลิมมินารีกำหนดจัดการประกวดในวันที่ 28 มิถุนายน พ.ศ. 2561 และรอบตัดสินกำหนดจัดประกวดในวันที่ 30 มิถุนายน พ.ศ. 2561 ณ รอยัล พารากอน ฮอลล์ ศูนย์การค้าสยามพารากอน กรุงเทพมหานคร โดยในประกวดรอบตัดสิน สถานีวิทยุโทรทัศน์ไทยทีวีสีช่อง 3 ดำเนินการถ่ายทอดการประกวด ผู้ที่ชนะการประกวดจะได้เป็นตัวแทนประเทศไทยเข้าร่วมประกวดนางงามจักรวาล 2018 ณ กรุงเทพมหานคร, ประเทศไทย นับเป็นครั้งที่สามที่ไทยได้จัดการประกวดนางงามจักรวาล โดยครั้งแรกจัดขึ้นเมื่อปี 1992 ครั้งที่ 2 จัดขึ้นเมื่อปี 2005 โดย มารีญา พูลเลิศลาภ มิสยูนิเวิร์สไทยแลนด์ 2560 เป็นผู้สวมมงกุฏให้กับ โศภิดา กาญจนรินทร์ ครองตำแหน่ง มิสยูนิเวิร์สไทยแลนด์ 2561
ผลการประกวด.
รางวัลพิเศษ.
พีเพิลส์ชอยซ์.
ตำแหน่งพีเพิลส์ชอยซ์เป็นตำแหน่งที่ตัดสินจากคะแนนยอดนิยมสูงสุดจากการโหวตจากผู้ชมทางบ้าน ผู้เข้าประกวดที่ได้รับคะแนนสูงสุดจะผ่านเข้าสู่รอบ 16 คนสุดท้ายทันที 
ผู้เข้าประกวด.
ผู้เข้าประกวด 40 คนสุดท้ายได้รับการยืนยันจากเว็บไซต์มิสยูนิเวิร์สไทยแลนด์
รายชื่อรองชนะเลิศและผู้เข้ารอบสุดท้ายมิสเวิลด์

บทความนี้แสดงรายชื่อของที่ได้รับรางวัลรองชนะเลิศในการประกวดมิสเวิลด์ ตั้งแต่ในปี ค.ศ. 1951 และคอนติเนนตัลควีนส์ตั้งแต่ มิสเวิลด์ 1981 คอนติเนนตัลควีนส์ออฟบิวตี้ที่ได้รับรางวัลเป็นครั้งแรก.
ตารางของรองชนะเลิศและผู้เข้ารอบสุดท้ายมิสเวิลด์.
จากปี 1951 ถึง 1952, 1957, 1959–1965, 1967–1978 และ 1980 การประกวดที่ได้เข้ารอบ 5 สุดท้ายกับมิสเวิลด์ รองชนะเลิศอันดับที่ 1, 2, 3 และ 4 ได้รับรางวัล ในปี 1954, 1966, 1981–2017 และ 2019-ปัจจุบัน การประกวดที่ได้เข้ารอบ 3 สุดท้ายกับมิสเวิลด์ รองชนะเลิศอันดับ 1 และ 2 ได้รับรางวัล ในทางกลับกัน การประกวดที่ได้เข้ารอบ 6 สุดท้าย ในปี 1953, 1955, 1956 และ 1958 โดยมี มิสเวิลด์ รองชนะเลิศอันดับ 1, 2, 3, 4 และ 5 เฉพาะในปี 1979 และ 2018 เท่านั้น 7 อันดับแรกและ 2 อันดับแรกที่ได้รับรางวัล ตั้งแต่ปี ค.ศ 1959 อันดับแรก รองชนะเลิศแต่ละคนได้รับมงกุฏ
เนื่องจากการจัดประกวดเกิดขึ้นในปี 1951 ลำดับรองชนะเลิศของการประกวดจึงมักประกาศดังนี้:
ตารางนี้แสดงรองชนะเลิศของแต่ละการแข่งขัน ตั้งแต่เริ่มก่อตั้งในปี 1951.
ยูเบอร์คัพ

ยูเบอร์คัพ บางครั้งเรียกว่า การแข่งขันแบดมินตันทีมหญิงชิงแชมป์โลก เป็นการแข่งขันแบดมินตันประเภททีมหญิงโลกระดับทีมชาติ ครั้งแรกก่อตั้งขึ้นในปี ค.ศ. 1956–1957 และจัดการแข่งขันในช่วงระยะเวลาสามปี ต่อมาได้เปลี่ยนการจัดการแข่งขันทุกๆ สองปีนับตั้งแต่ปี ค.ศ. 1984 เมิ่อกำหนดการแข่งขันและสนามการแข่งขันถูกควบรวมกับ ทอมัส คัพ หรือการแข่งขันแบดมินตันทีมชายชิงแชมป์โลก ยูเบอร์คัพได้ตั้งชื่อนี้ ในปี ค.ศ. 1950 หลังจาก เบ็ตตี ยูเบอร์ อดีตนักแบดมินตันหญิงชาว สหราชอาณาจักร ได้มีแนวคิดในการเป็นเจ้าภาพจัดการแข่งขันของผู้หญิงให้คล้ายคลึงกับผู้ชาย
* = "เจ้าภาพ"
เอเอฟซีคัพ 2561 รอบแพ้คัดออก

การแข่งขัน เอเอฟซีคัพ 2561 รอบแพ้คัดออก จะลงเล่นตั้งแต่วันที่ 7 พฤษภาคม ถึง 27 ตุลาคม พ.ศ. 2561. 11 ทีมทั้งหมดเข้าร่วมการแข่งขันในรอบแพ้คัดออกที่จะตัดสินหาทีมชนะเลิศของ เอเอฟซีคัพ 2561.
ทีมที่ผ่านเข้ารอบ.
ทีมด้านล่างนี้ได้ผ่านเข้ารอบมาจาก รอบแบ่งกลุ่ม:
รูปแบบการแข่งขัน.
<section begin=รูปแบบการแข่งขัน />
ในรอบแพ้คัดออก, 11 ทีมจะลงเล่นในรูปแบบแพ้คัดออกแบบเดี่ยว. แต่ละคู่จะลงเล่นในรูปแบบสองนัดเหย้า-และ-เยือน, ยกเว้นนัดชิงชนะเลิศที่จะต้องลงเล่นในนัดเดียว. กฏประตูทีมเยือน (สำหรับรูปแบบสองนัด), การต่อเวลาพิเศษ (ประตูทีมเยือนไม่สามารถใช้ได้ในช่วงต่อเวลาพิเศษ) และ การดวลลูกโทษ คือวิธีการที่จะใช้ตัดสินหาทีมผู้ชนะถ้าในกรณีที่จำเป็น (บทความที่ 11.3).<section end=รูปแบบการแข่งขัน />
ตารางการแข่งขัน.
ตารางการแข่งขันของแต่ละรอบจะมีดังนี้ (W: โซนเอเชียตะวันตก; A: โซนอาเซียน). แต่ละนัดในโซนเอเชียตะวันตกจะได้ลงเล่นในทุกวันจันทร์และทุกวันอังคาร, ในขณะที่แต่ละนัดในโซนอาเซียนและการเพลย์ออฟอินเตอร์-โซนคือได้ลงเล่นในทุกวันอังคารและทุกวันพุธ.
ชิงแชมป์โซน รอบรองชนะเลิศ.
<section begin=Zonal semi-finals />
ในรอบชิงแชมป์โซน รอบรองชนะเลิศ, สี่ทีมที่ผ่านเข้ารอบที่มาจากโซนเอเชียตะวันตก (กลุ่ม เอ–ซี) ลงเล่นในสองคู่, และสี่ทีมที่ผ่านเข้ารอบที่มาจากโซนอาเซียน (กลุ่ม เอฟ–เอช) ลงเล่นในสองคู่, กับการจับประกบคู่การแข่งขันและคำสั่งของแต่ละเลกจะกำหนดขึ้นโดยการจับสลากรอบแบ่งกลุ่มและสถานะของทีมรองชนะเลิศที่ดีที่สุด.
<section end=Zonal semi-finals />
โซนเอเชียตะวันตก.
"รวมผลสองนัด Al-Jazeera ชนะ 2–1."
"รวมผลสองนัด Al-Quwa Al-Jawiya ชนะ 5–3."
โซนอาเซียน.
"รวมผลสองนัด Home United ชนะ 6–3."
"รวมผลสองนัด Ceres–Negros ชนะ 6–5."
ชิงแชมป์โซน รอบชิงชนะเลิศ.
<section begin=Zonal finals />
การจับสลากสำหรับชิงแชมป์โซน รอบชิงชนะเลิศ ได้จัดขึ้นในวันที่ 23 พฤษภาคม พ.ศ. 2561 ในรอบชิงแชมป์โซน รอบชิงชนะเลิศ, สองทีมผู้ชนะของโซนเอเชียตะวันตกรอบชิงแชมป์โซน รอบรองชนะเลิศ ลงเล่นแต่ละคู่กับทีมอื่นๆ, และสองทีมผู้ชนะของรอบรองชนะเลิศชิงแชมป์โซนอาเซียน ลงเล่นแต่ละคู่กับทีมอื่นๆ, กับคำสั่งของแต่ละเลกขึ้นอยู่กับการจับสลาก. ผู้ชนะของโซนเอเชียตะวันตกที่มาจากรอบชิงแชมป์โซนรอบชิงชนะเลิศ จะได้ผ่านเข้าสู่รอบชิงชนะเลิศ, ในขณะที่ผู้ชนะของโซนอาเซียนที่มาจากชิงแชมป์โซนรอบชิงชนะเลิศจะได้ผ่านเข้าสู่รอบชิงแชมป์อินเตอร์-โซน เพลย์ออฟ รอบรองชนะเลิศ.
<section end=Zonal finals />
โอสการ์ รามิเรซ

โอสการ์ อันโตนิโอ รามิเรซ แฮร์นันเดซ (เกิด 8 ธันวาคม ค.ศ. 1964) เป็นอดีตนักฟุตบอลชาวคอสตาริกาที่เล่นในตำแหน่งกองกลาง ปัจจุบันเป็นผู้จัดการทีมชาติคอสตาริกา
ในช่วงต้นคริสตทศวรรษ 2010 เขาเคยจัดการทีมอลาฮูเวเลนซ์ โดยพาทีมคว้าแชมป์ถึง 5 สมัย นับเป็นช่วงที่รุ่งเรืองที่สุดของสโมสร 
การเล่นทีมชาติ.
รามิเรซลงเล่นทีมชาตินัดแรกในเดือนกุมภาพันธ์ ค.ศ. 1985 ในนัดกระชับมิตรพบกับเอลซัลวาดอร์ เขาลงเล่นให้ทีมชาติทั้งหมด 75 นัด ทำได้ 6 ประตู เขาเคยลงเล่นในฟุตบอลโลกรอบคัดเลือก 21 นัด และเคยเล่นในฟุตบอลโลก 1990 ที่ประเทศอิตาลี เขายังได้เล่นในอันแคฟเนชันส์คัพในปี 1991 และ 1997 เช่นเดียวกันกับโกลด์คัพ 1991 และ โกปาอาเมริกา 1997 ที่ประเทศโบลิเวีย
เขาลงเล่นทีมชาตินัดสุดท้ายเมื่อเดือนสิงหาคม ค.ศ. 1997 ในฟุตบอลโลกรอบคัดเลือก นัดที่พบกับเอลซัลวาดอร์
ประตูในนามทีมชาติ.
"อ้างอิง:"
คณะทำงานสืบสวนร่วม

คณะทำงานสืบสวนร่วม (JIT) เป็นคณะทำงานที่จัดตั้งขึ้นโดยหน่วยสืบสวนข้อเท็จจริงแห่งชาติเพื่อร่วมกันสืบสวนหาข้อเท็จจริงระหว่างพรมแดน คณะทำงานสืบสวนร่วมมีหน้าที่ประสานงานในการสืบสวนและสามารถแจ้งความดำเนินคดีโดยประเทศที่มีส่วนรวม การจัดตั้งคณะทำงานนั้นจะต้องทำตามข้อตกลงของยูโรปอลสำหรับการจัดตั้งคณะทำงานสืบสวนร่วมตามมติเห็นชอบสภายุโรป 2017/C 18/01
หลังจากมาเลเซียแอร์ไลน์ เที่ยวบินที่ 17 ถูกยิงจนอากาศยานตกนั้น จึงได้มีการจัดตั้งคณะทำงานสืบสวนร่วมกันในหลายประเทศ อาทิ ประเทศออสเตรเลีย, เบลเยี่ยม, มาเลเซีย, เนเธอร์แลนด์ และยูเครน
เดวิด คาร์เนกี ดยุกที่ 4 แห่งไฟฟ์

เดวิด คาร์เนกี ดยุกที่ 4 แห่งไฟฟ์ 
ประวัติ.
เดวิด คาร์เนกี ดยุกที่ 4 แห่งไฟฟ์ เกิดเมื่อวันที่ 3 มีนาคม พ.ศ. 2504 ณ กรุงลอนดอน สหราชอาณาจักร เป็นโอรสคนเล็กและคนเดียวใน เจมส์ คาร์เนกี ดยุกที่ 3 แห่งไฟฟ์ และเลดีแคโรไลน์ เวอร์สลีย์ โดยเมื่อแรกเกิดเขาได้รับบรรดาศักดิ์ที่ เอิร์ลแห่งมัลดัฟฟ์ จนถึงปี ค.ศ. 1992 ได้รับบรรดาศักดิ์ เอิร์ลแห่งโซเทร็ค และกลายเป็น ดยุกที่ 4 แห่งไฟฟ์ ภายหลังการเสียชีวิตของเจมส์ คาร์เนกี ดยุกที่ 3 แห่งไฟฟ์ บิดาของเขา โดยเขาสืบเชื้อสายมาจากพระเจ้าเอ็ดเวิร์ดที่ 7 แห่งสหราชอาณาจักร ผ่านทางสายบิดา จึงมีสิทธิในการครองราชย์บัลลังก์ ในฐานะพระญาติในสมเด็จพระราชินีนาถเอลิซาเบธที่ 2 แห่งสหราชอาณาจักร
การทำงาน.
เดวิด คาร์เนกี ดยุกที่ 4 แห่งไฟฟ์ ลงทุนในเมืองเอดินบะระ โดยเขาเรียนจบจากมหาวิทยาลัยเอดินบะระใน พ.ศ. 2533 โดยปัจจุบันเขาอาศัยใน ปราสาทคีนาริดในแองกัส สก็อตแลนด์ ปราสาทดังกล่าวเป็นปราสาทที่ตระกูลคาร์เนกีอาศัยกันมาเป็นเวลาเกือบ 200 ปี
สมรส.
เดวิด คาร์เนกี ดยุกที่ 4 แห่งไฟฟ์ ได้สมรสกับแคโรไลน์ แอนน์ ธิดาเพียงคนเดียวของ มาร์ติน ไบรอัน และเวโนริกา แมรี เมื่อวันที่ 16 มิถุนายน พ.ศ. 2530 ณ กรุงลอนดอน โดยมีบุตรดังนี้
นอกจากเขาจะมีบรรดาศักดิ์เป็น ดยุกที่ 4 แห่งไฟฟ์ ซึ่งเป็นพระประสงค์ส่วนพระองค์ในเจ้าหญิงอเล็กซานดรา ดัชเชสที่ 2 แห่งไฟฟ์ (พระมาตุจฉาในบิดา) ที่ประทานให้แก่เจมส์ คาร์เนกี ผู้เป็นบิดาแล้วนั้น ยังมีบรรดาศักดิ์อื่น ๆ ดังนี้
บรายัน รุยซ์

บรายัน ฮาเฟต รุยซ์ กอนซาเลซ ([ˈbɾaʝan ˈrwis]; เกิด 18 สิงหาคม ค.ศ. 1985) เป็นนักฟุตบอลชาวคอสตาริกา ปัจจุบันลงเล่นตำแหน่งกองกลางให้กับลิกาเดปอร์ติบาอาลาฮูเอเลนเซ สโมสรในลิกา เอเฟเปเด ลีกสูงสุดของประเทศคอสตาริกา และยังเป็นกัปตันของทีมชาติคอสตาริกา
"รายการคะแนนและผลรวมประตูของคอสตาริกาจะขึ้นก่อน คอลัม น์ประตู หมายถึงผลคะแนนหลังจากตัวเขาทำประตูได้"
ประตูในนามทีมชาติ.
"อ้างอิง:"
Honours.
Alajuelense
Twente
Sporting CP
Costa Rica
Individual
เกียรติประวัติ.
สโมสร.
อาลาฮูเอเลนเซ
ตแว็นเตอ
สปอร์ติงลิสบอน
ทีมชาติ.
คอสตาริกา
เวียดนาม (ภาพยนตร์)

เวียดนาม  เป็นภาพยนตร์สารคดีเรื่องยาวระหว่างสหภาพโซเวียต และ เวียดนาม เรื่องแรก กำกับโดย โรมัน คาร์เมน โดยภาพยนตร์เรื่องนี้ใช้ฟิล์มสี เนื้อหาของภาพยนตร์จะเล่าเกี่ยวกับการต่อสู้ของทหารเวียตนามต่อจักรวรรดิอาณานิคมฝรั่งเศสในช่วงยุทธการที่เดียนเบียนฟูระหว่างสงครามอินโดจีนครั้งที่หนึ่ง
ในเวียดนามเหนือและเวียดนามที่รวมประเทศแล้ว มีเพียงฟิล์มสำเนาขาวดำของภาพยนตร์เรื่องนี้เท่านั้นและเข้าฉายในชื่อ "เวียดนามนาปูตีคโปเบเด"  ในปี 2004 ก่อนที่ฟิล์มสีของภาพยนตร์เรื่องนี้ได้รับการเผยแพร่เป็นครั้งแรกทางสถานีวิทยุโทรทัศน์แห่งประเทศเวียดนามในปีเดียวกัน เนื่องในโอกาสครบรอบ 50 ปีแห่งชัยชนะที่เดียนเบียนฟู
เซลโซ บอร์เฮส

เซลโซ บอร์เฮส โมรา (เกิด 27 พฤษภาคม ค.ศ. 1988) เป็นนักฟุตบอลชาวคอสตาริกา ปัจจุบันลงเล่นให้กับอาลาฮูเอเลนเซและทีมชาติคอสตาริกาในตำแหน่งกองกลาง
บอร์เฮสลงเล่นให้กับทีมชาติไปแล้ว 94 นัด ทำได้ 21 ประตู เขาได้เข้าร่วมการแข่งขันรายการสำคัญต่าง ๆ อาทิ ฟุตบอลโลกรอบคัดเลือก 35 นัด, ฟุตบอลโลก 2014, โกปาเซนโตรอาเมริกานา (2011, 2013) และโกลด์คัพ (2009, 2011 และ 2013)
ประตูในนามทีมชาติ.
"อ้างอิง:"
เจ้าชายอาร์เธอร์แห่งคอนน็อต

เจ้าชายอาร์เธอร์แห่งคอนน็อต  ประสูติเมื่อวันที่ 13 มกราคม ค.ศ. 1883 ณ บาร์กเชอร์ เป็นพระโอรสพระองค์กลางและพระองค์เดียวใน เจ้าชายอาร์เธอร์ ดยุกแห่งคอนน็อตและสแตรธเอิร์น และเจ้าหญิงลูอีส มาร์กาเร็ตแห่งปรัสเซีย โดยเป็นพระราชนัดดาใน สมเด็จพระราชินีนาถวิกตอเรีย โดยทรงรับการบัพติศมาเมื่อ ค.ศ. 1883 โดยมีพระบิดาพระมาดาทูลหัวดังนี้
โดยพระองค์เป็นเจ้าชายพระองค์แรกในพระราชวงศ์ที่ทรงศึกษาใน วิทยาลัยอีตัน
ทั้งนี้พระองค์ทรงมีศักดิ์เป็นพระอัยกาในสมเด็จพระราชาธิบดีคาร์ลที่ 16 กุสตาฟแห่งสวีเดน สมเด็จพระราชินีนาถมาร์เกรเธอที่ 2 แห่งเดนมาร์ก สมเด็จพระราชินีอันเนอ-มารีแห่งกรีซ
ทรงงาน.
พระองค์ทรงดำรงตำแหน่งเป็นข้าหลวงใหญ่แห่งแอฟริกาใต้ ตั้งแต่ 20 พฤศจิกายน ค.ศ. 1920 ถึง 21 มกราคม ค.ศ. 1924 โดยหลังจากเสร็จสงครามโลกครั้งที่ 1 พระองค์ทรงมีบทบาทมากมายในและต่างประเทศ
เสกสมรส.
พระองค์ทรงเสกสมรสกับเจ้าหญิงอเล็กซานดรา ดัชเชสแห่งไฟฟ์ พระธิดาในเจ้าหญิงลูอีส พระราชกุมารี พระราชนัดดาหัวแก้วหัวแหวนในสมเด็จพระเจ้าเอ็ดเวิร์ดที่ 7 แห่งสหราชอาณาจักร ซึ่งทั้ง 2 เป็นพระญาติกัน (โดยทรงเป็นพระภาดาในเจ้าหญิงลูอีส พระราชกุมารี) โดยหลังจากที่สมรสกัน เจ้าหญิงอเล็กซานดรามีพระนามตามพระราชประเพณีว่า เฮอร์รอยัลไฮเนส เจ้าหญิงอาร์เธอร์แห่งคอนน็อต (Her Royal Highness Princess Arthur of Connaught) โดยทั้ง 2 มีพระบุตรร่วมกันคือ
กริสเตียน โบลัญโญส

กริสเตียน โบลัญโญส นาบาร์โร (เกิด 17 พฤษภาคม 1984) เป็นนักฟุตบอลชาวคอสตาริกา ปัจจุบันลงเล่นให้กับซาปริซาในตำแหน่งปีก เขาเริ่มเล่นให้กับทีมชาติคอสตาริกาตั้งแต่ปี 2005 และเคยเข้าร่วมฟุตบอลโลกสองครั้ง พี่ชายของเขา โยนาตัน ก็เป็นนักฟุตบอลเช่นกัน
โบลัญโญสลงเล่นทีมชาตินัดแรกในเดือนพฤษภาคม ค.ศ. 2005 ในนัดกระชับมิตรที่พบกับนอร์เวย์ จนถึงปัจจุบัน เขาลงเล่น 71 นัด ทำได้ 6 ประตู เขาลงเล่นให้กับทีมชาติในฟุตบอลโลกรอบคัดเลือก 25 นัด และได้เล่นในฟุตบอลโลก 2006 และ 2014 เช่นเดียวกันกับโกลด์คัพ 2005, 2007 และ 2011
มาร์โก อูเรญญา

มาร์โก ดานิโล อูเรญญา ปอร์รัส (เกิด 5 มีนาคม ค.ศ. 1990) เป็นนักฟุตบอลชาวคอสตาริกา ปัจจุบันเล่นให้กับลอสแอนเจลิสในเมเจอร์ลีกซอกเกอร์ นอกจากนี้ยังเล่นให้กับทีมชาติคอสตาริกาในตำแหน่งกองหน้า
"อ้างอิง:"
โจนาธาน โคชแมน

โจนาธาน วิลเลียม โคชแมน (Jonathan William Coachman; เกิด 12 ค.ศ. 1972(1972--)) ยังเป็นที่รู้จักกันในนาม "เดอะโคช" (The Coach) เป็นผู้สัมภาษณ์กีฬาอเมริกัน, นักวิเคราะห์ และบุคลากรมวยปล้ำอาชีพปัจจุบันได้เซ็นสัญญากับ WWE ในฐานะผู้บรรยาย ซึ่งก่อนหน้านี้เขาเคยเป็นผู้จัดการทั่วไป การทำงานก่อนหน้านี้ของเขากับบริษัทนี้กินเวลานานถึงเก้าปี เขากลับมาในสมาคมในเดือนมกราคม 2018 เขายังเป็นอดีตผู้เล่นบาสเกตบอลวิทยาลัยและโฆษกฟุตบอล play-by-play
บรูโน จูลี

บรูโน จูลี  หรือ หลุยส์ ริชาร์ด บรูโน จูลี  นักมวยสากลสมัครเล่นชาวมอริเชียส เกิดเมื่อ 11 กรกฏาคม พ.ศ. 2521 ที่ ประเทศมอริเชียส ติดทีมชาติมอริเชียสเข้าแข่งขันกีฬาโอลิมปิก พ.ศ. 2551 ที่ปักกิ่ง ประเทศจีนในรุ่นแบนตัมเวท รอบแรก ชนะ เอ็มมานูเอล นเกตู จากเลโซโท เมื่อ 12 สิงหาคม รอบสอง ชนะ คูร์ซิด ทอดซิโบเยฟ จาก อุซเบกิสถาน เมื่อ 15 สิงหาคม รอบก่อนรองชนะเลิศ ชนะ เฮกเตอร์ มันซานีญา จากเวเนซุเอลา เมื่อ 18 สิงหาคม รอบรองชนะเลิศ แพ้ ยันเกียล เลออน จากคิวบา เมื่อ 22 สิงหาคม ได้เหรียญทองแดง เขาเป็นนักกีฬาจากมอริเชียสคนแรกที่ได้เหรียญรางวัลจากการแข่งขันกีฬาโอลิมปิก
เกมเอนจิน

เกมเอนจิน  คือซอฟต์แวร์เพื่อใช้สร้างวิดีโอเกม ซอฟต์แวร์นี้ถูกเขียนขึ้นมาด้วยภาษาโปรแกรมที่หลากหลาย อาทิ C, C++, JAVA เป็นต้น เกมเอนจินเปรียบเสมือนเป็นเครื่องมือใช้สร้างชิ้นส่วนต่าง ๆ ของระบบเกม ชิ้นส่วนเหล่านี้จะถูกนำไปประกอบเข้าด้วยกัน และถูกทดสอบว่าพวกมันสามารถทำงานร่วมกันได้อย่างไม่มีปัญหาภายใต้สภาพแวดล้อมที่ถูกกำหนดไว้ นี่เป็นกระบวนการในการสร้างเกมให้ออกมาสมบูรณ์
นักพัฒนาเกมจำนวนมากใช้เกมเอนจินในการสร้างเกมสำหรับเครื่องเล่น, มือถือ ตลอดจนคอมพิวเตอร์พกพา การทำงานของเกมเอนจินประกอบด้วยการเรนเดอร์กราฟิก 2D และ 3D, การตรวจสอบการชน, ระบบเสียง, ภาษาสคริปต์, แอนิเมชัน, ปัญญาประดิษฐ์, ระบบเน็ตเวิร์ก, การสตรีม, การจัดการหน่วยความจำ, การรองรับภาษาที่แปล ตลอดจนระบบอื่น ๆ อีกมากมาย